Document ID: /roh_data/filtered/fineweb-2-filterrobots_roh.jsonl.gz/15831

A partir da l’emprim da matg surpiglia Martina Stadler (29) da manar la destinaziun Turissem Engiadina Scuol Samignun Val Müstair SA. Ella è responsabla per realisar e sviluppar la strategia da la destinaziun e manar l’organisaziun operativa e finanziala da quella. Sco directura maina ella 35 persunas.
Sco quai ch'il president dal cussegl administrativ da la destinaziun TESSVM, Theo Zegg, ha ditg ad RTR, sajan la scolaziun turistica, però era il fatg ch'ella saja ina dunna, stads motivs per l'elecziun da Martina Stadler.
Sco commerzianta da turissem ha Martina Stadler fatg il bachelor da scienzas turisticas a la HTW a Cuira. Creschida si è la dunna sportiva en il Salzkammergut en Austria, dapi 10 onns viva e lavura ella en Svizra. Actualmain maina Martina Stadler la Uri Tourismus SA.
RR novitads 08:30